Magyarság

**Dicsőséges 100 évet zár a Nemzeti Színház**

Beszámoló a centenáriumi tervekről és az ünnepi év eddigi eseményeiről

Egy évszázad lezárult. Dr. Németh Antal, korábban újságírónk, két éve felhatalmazást kapott a válságban lévő Nemzeti Színház teljes újjászervezésére. A tegnapi sajtótájékoztatón terveiről és színházfelfogásáról is nyilatkozott lapunknak.



Dr. Németh pozíciója megszerzése után radikális döntést hozott. **Ily módon nyilatkozott erről: „A Nemzeti Színház összes szerződéses tagjainak én mondottam fel és a Nemzeti Színház összes kinevezett tagjait én helyeztem rendelkezési állományba, és e kormányzati intézkedésemért vállalom a teljes**

**felelősséget.”** A centenáriumi évad terveiből láthatjuk, hogy elhatározása meghozta gyümölcsét: az elmúlt évek darabjait szinte mind ő rendezte, ezzel a hagyományokat tisztelő, a modern színházfelfogásból és a magánszínházak újításaiból a legjobb elemeket integráló álláspontja rövidesen a Nemzeti Színház tartóoszlopává vált.



Az elmúlt száz év munkáját a nyelv megóvásáért való küzdelemnek szentelte a Színház**. „A magyar nyelv terjesztése és a magyar nemzeti gondolatnak a lelkekben való megerősítése volt akkor a cél.” - mondta Németh Credo-jában.** Számtalan nagysikerű darab tette valóságossá e hazafiúi elgondolást. Ezekből a darabokból épül fel az idei évad, hogy a jubileum alkalmából felidézhesse a nagyközönség a mérföldköveket jelentő produkciókat színházunk történetéből. A jelenlegi direktor egyik kedvelt darabja **„Az ember tragédiája”**, amely véleménye szerint a magyar irodalom entrée-ja volt a világirodalomba. Madách művében a borongó-bölcselkedő hajlam jut teljes értékű kifejezésre. A nézőközönség szerint is ez az előadás már-már a magyar színpadtörténet egyik legfényesebb cselekedete. Az igazgató és rendező ennek a műnek fő szakértője; rádiójátékként, hamburgi vendégrendezésében és egyik könyve témájaként is foglalkozott már vele. **„Éreztem, hogy a létének százéves évfordulóját ünneplő Nemzeti Színház műsorán olyan új Tragédia-rendezést kell** **produkálnom, amely [...] vizuálisan értelmezi, kommentálja a drámai költemény mélyebb értelmét.”**

A műsorlistán emellett még láthatjuk a “Bánk bán”-t, a “Lear király”-t, “A falu rosszá”-t, az “Elektrá”-t és hasonló más remekműveket is szerepelni. Emellett az Iparművészeti Múzeumban megtekinthetőek lesznek a színház legjelentősebb relikviái, album s kiadvány is kiadatik az ünnepi év alkalmából.

A legjelentősebb események egyike volt eddig a Kamaraszínház megnyitása, ahol a jól bevált darabok mellett kísérleti produkciók is futnak majd. Ennek köszönhetően körülbelül meg fog kétszereződni a Nemzeti Színház előadásainak száma. A színházat a “Kék róka” című darabbal avatták fel október 13-án **Bajor Gizi** főszereplésével. A „*magyar színészet iconja*” a legfőbb ünnepi estélyen (október 25-én) is előadott tegnap: ő mondta el a köszöntőt a prominens 19. századi színésznő, Déryné szerepébe bújva.



 Az éjszakába nyúló produkció után Lukács Géza, a Nemzeti Színház főügyelőjének szavai engedett bepillantást a Magyarság c. napilap dolgozóinak a kulisszák mögé**. Lukács ekként fogalmazott az estéről: ez „mutatta meg számomra a színház alapítása óta eltelt 100 év eredményét, vagyishogy már egy erősebb, függetlenebb, szabadabb ország ifja vagyok, aminek nem kell minden esetben meghajolnia az azt» elnyomó «hatalom előtt”.**

**Epidaurosz színészei**

1937. október 26.

**HIRDETÉS**

Jegyek kaphatók a **Bánk bán** című darabra a Nemzeti Színház jegypénztárában **KEDVEZMÉNYES ÁRON**!

~~5 pengő~~ 3 pengő**/**db